रिटायर शिक्षकों की सूची बनी, जरूरत हुई तो जांचेंगे कॉपी
10वीं-12वीं की उत्तर पुस्तिकाएं बुधवार को बोर्ड मुख्यालय भेजी गईं। 10 से 27 फरवरी तक हुई परीक्षा की उत्तर पुस्तिकाओं को स्ट्रांग रूम में रखा गया है। अब इन्हें मिक्सिंग कर जिलों के मूूल्यांकन केंद्रों में भेजा जाएगा। 4 मार्च को उत्तर पुस्तिकाएं पहुंचेंगी और 6 मार्च से मूल्यांकन शुरू होगा।
जिले के 105 हायर सेकंडरी और 56 हाईस्कूल के व्याख्याताओं की ड्यूटी लगाई गई है। मूल्यांकन में नहीं पहुंचने वाले व्याख्याताओं की कमी को दूर करने रिटायर्ड व्याख्याताओं की सूची तैयार करने भी कहा गया है।
आज सभी स्कूलों में पहुंचेगा ड्यूटी का आदेश
मूल्यांकन के लिए चुने गए व्याख्याताओं के लिए माध्यमिक शिक्षा मंडल की ओर से जारी आदेश बुधवार देर शाम शिक्षा कार्यालय पहुंचा। गुरुवार से आदेश संबंधित स्कूलों में भिजवाने की व्यवस्था शुरु हो जाएगी। 4 मार्च को पुस्तिकाएं आने के बाद 6 मार्च से मूल्यांकन होगा। जिले के पांच ब्लाॅक में 105 हायर सेकंडरी व 56 हाईस्कूल के शिक्षकों की ड्यूटी लगाई गई है।
जिले में पर्याप्त व्याख्याता
जिले में काॅपी चेक करने पर्याप्त संख्या में व्याख्याता हैं। रिटायर्ड व्याख्याताओं की सूची भी मंडल के निर्देश पर तैयार की गई है। गुरुवार को सभी स्कूलों में आदेश पहुंच जाएंगे। केएस तोमर, डीईओ, महासमुंद
तीसरी बार मिलेगी बढ़ी हुई दर
2014-15 से पहले 3 से 4 रुपए प्रति कॉपी की दर से भुगतान किया जाता था। तीन साल से बोर्ड ने 10वीं के लिए 7 रुपए और 12वीं के लिए 8 रुपए तय किया है। वहीं 25 किमी से अधिक दूरी से मूल्यांकन के लिए पहुंचने वाले शिक्षकों को 120 रुपए हर दिन का स्पेशल एलाउंस भी मिलेगा।
प्रभावित नहीं होंगी लोकल परीक्षाएं
सरकारी स्कूलों में पहली से चौथी और छठवीं-सातवीं की परीक्षा तिथि जारी हो गई है। 17 मार्च से 5वीं-8वीं बोर्ड की परीक्षा की तैयारी भी शुरू हो चुकी है। इन सभी के परिणाम अप्रैल से पहले जारी किए जाने है। इन परीक्षाओं से मूल्यांकन प्रभावित नहीं होगा। मूल्यांकन के लिए हाईस्कूल और हायर सेकंडरी स्कूल के व्याख्याताओं की ड्यूटी लगी है।
hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva